Era sua portadura qu’ère era der ancian regim e es sòns costums deth modèrn; pilho-malho de nòble e de ciutadan que convenguie a 1830: Loís Felip ère era transicion regnanta; auie sauvat era anciana prononciacion e era anciana ortografia que botaue ath servici des opinions modèrnes; ère partidari de Polonia e d’Ungria, mès escriuie les polonois e prononciaue les ongrais.